FI Euroopan unionin virallinen lehti C 432/1

Ilmoitus henkilöille ja yhteisöille, joihin sovelletaan neuvoston päätöksessä 2010/788/YUTP, sellaisena kuin se on pantu täytäntöön neuvoston täytäntöönpanopäätöksellä 2014/862/YUTP, ja neuvoston asetuksessa (EY) N:o 1183/2005, sellaisena kuin se on pantu täytäntöön neuvoston täytäntöönpanoasetuksella (EU) N:o 1275/2014 säädettyjä rajoittavia toimenpiteitä

(2014/C 432/01)

Seuraava ilmoitus annetaan tiedoksi henkilöille, jotka mainitaan neuvoston päätöksen 2010/788/YUTP liitteessä, sellaisena kuin se on pantu täytäntöön neuvoston täytäntöönpanopäätöksellä 2014/862/YUTP (1), ja neuvoston asetuksen (EY) N:o 1183/2005 liitteessä, sellaisena kuin se on pantu täytäntöön neuvoston täytäntöönpanoasetuksella (EU) N:o 1275/2014 (2).

Yhdistyneiden kansakuntien turvallisuusneuvosto on nimennyt henkilöt ja yhteisöt, jotka olisi sisällytettävä luetteloon henkilöistä ja yhteisöistä, joihin kohdistetaan päätöslauselman 1596 (2005) 13 ja 15 kohdassa määrättyjä toimenpiteitä sellaisina kuin niitä on jatkettu päätöslauselman 1952 (2010) 3 kohdalla.

Asianomaiset henkilöt ja yhteisöt voivat toimittaa milloin tahansa YK:n pakotekomitealle, joka on perustettu YK:n turvallisuusneuvoston päätöslauselman 1533 (2004) 8 kohdan nojalla, hakemuksen siitä, että päätöstä sisällyttää heidät/ne edellä mainittuun YK:n luetteloon harkittaisiin uudelleen. Hakemuksen tueksi on liitettävä asianmukaiset asiakirjat. Tällainen pyyntö tulee lähettää seuraavaan osoitteeseen:

Focal Point for De-listing Security Council Subsidiary Organs Branch Room DC2 2034 United Nations New York, NY 10017 UNITED STATES OF AMERICA P.: +1 9173679448 Faksi: +1 2129631300 Sähköposti: delisting@un.org

YK:n päätöksen lisäksi Euroopan unionin neuvosto on päättänyt, että edellä mainitussa liitteessä luetellut henkilöt olisi sisällytettävä luetteloon henkilöistä ja yhteisöistä, joihin kohdistetaan päätöksessä 2010/788/YUTP, sellaisena kuin se on pantu täytäntöön täytäntöönpanopäätöksellä 2014/862/YUTP, ja asetuksessa (EY) N:o 1183/2005, sellaisena kuin se on pantu täytäntöön täytäntöönpanoasetuksella (EU) N:o 1275/2014 säädettyjä rajoittavia toimenpiteitä. Asianomaisten henkilöiden luetteloon merkitsemisen perusteet esitetään neuvoston päätöksen ja neuvoston asetuksen liitteissä.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EY) N:o 1183/2005 liitteessä II mainituilla verkkosivustoilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 3 artikla).

Asianomaiset henkilöt voivat esittää neuvostolle pyynnön, että neuvosto harkitsisi uudelleen päätöstään sisällyttää heidät edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Euroopan unionin neuvosto Pääsihteeristö DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË Sähköposti: sanctions@consilium.europa.eu

Asianomaisia henkilöitä pyydetään kiinnittämään huomiota myös siihen, että neuvoston päätökseen voi hakea muutosta unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 346, 2.12.2014, s. 36.

(2) EUVL L 346, 2.12.2014, s. 3.